Скончыў Ленінградскі інстытут механізацыі і электрыфікацыі сельскай гаспадаркі (1932). З 1933 г. старшы навуковы супрацоўнік, дырэктар Беларускай навукова -даследчай станцыі механізацыі і электрыфікацыі сельскай гаспадаркі, з 1938 г. загадчык лабараторыі Усесаюзнага НДІ механізацыі і электрыфікацыі сельскай гаспадаркі. У 1947-1950 гг. акадэмік-сакратар АН БССР, адначасова ў 1947-1957 гг. дырэктар Інстытута механізацыі і электрыфікацыі сельскай гаспадаркі АН БССР. У 1957-1961 гг. віцэ-прэзідэнт, адначасова ў 1957-1959 акадэмік-сакратар Аддзялення механізацыі і электрыфікацыі сельскай гаспадаркі Акадэміі сельскагаспадарчых навук БССР, у 1961-1965 гг. дырэктар Цэнтральнага НДІ механізацыі і электрыфікацыі сельскай гаспадаркі Нечарназёмнай зоны СССР (Мінск). Дэпутат Вярхоўнага Савета БССР у 1951-1967 гг.